OpenLLM-France/wikimedia huggingface dataset:
# Søren Malling

Søren Dyrberg Malling (nascut el 3 de febrer de 1964) és un actor danès.

## Biografia

Søren Dyrberg Malling va créixer a Kjellerup i va estudiar interpretació en el Odense Teater entre els anys 1988 i 1992. És conegut pel seu paper del detectiu Jan Meyer en la sèrie de la televisió danesa Forbrydelsen, i pel seu paper de Torben Friis a la sèrie Borgen.
Malling està casat amb l'actriu Petrine Agger, també actriu, qui encarna el paper de la seva esposa Hanne a Forbrydelsen i que també va aparèixer en la sèrie Borgen on va interpretava el paper de Pernille Madsen, membre del partit laborista.

## Filmografia
### Cinema

* Når mor kommer hjem (1998) - Løber
* Mifunes sidste sang (1999) - Palle Alfon
* Polle Fiction (2002) - Karsten Kørelærer
* Charlie Butterfly (2002) - Brandmand
* Anklaget (2005) - Forsvarer
* Rene hjerter (2006) - Bent
* Anja og Viktor - Brændende kærlighed (2007) - Tommy Jensen
* De unge år: Erik Nietzsche sagaen Part 1 (2007) - Hans Jørgen
* Blå mænd (2008) - Varberg
* Donin du frygter (2008) - Søren Karlsen
* Vølvens forbandelse (2009) - Poppo
* Sorte Kugler (2009) - Læge
* Winnie & Karina - The Movie (2009) - Jacob Davantier
* Storm (2009) - Simon
* Julefrokosten (2009) - Torben
* Alting bliver godt igen (2010) - Karl
* Alle for én (2011)
* Un assumpte real (En kongelig affære) (2012)
* Kapringen (2014)
* Krigen (2015)
* Dræberne fra Nibe (2017)
* The Vanishing (2018)

### Televisió

* Bryggeren, episodi 12 (1997) - Arbejder
* Taxa, episodi 31 (1998) - Mette tidligere chauffør
* Rejseholdet, episodi 6 (2000) - Betjent Madsen
* Hotellet, episodi 17 (2000) - Kristoffer Hansen
* Skjulte spor, episodis 12-16, 18, 21-24 (2001) - Jacob Melander
* Nikolaj og Julie, episodi 14 (2003)
* Forsvar, episodi 4 (2003) - Steen Abelskov
* Er du skidt, skat?, episodi 1 (2003) - Kurt Eierbäch
* Fjernsyn for voksne, episodi 2 (2004)
* Ørnen, episodi 9 (2005) - Nikolaj Groholskij
* Teatret vegeu Ringvejen (2006) - Carsten
* Forbrydelsen (2007) - Jan Meyer
* Deroute (2008) - Steffen fra Hvidevareproffen
* Blekingegade (2009) - Peter Kvist
* Borgen (2010) - Torben Friis
* Wallander, The Dogs of Riga (2012) - Alcalde Kàrlis Liepa
* 1864 (2014) - Johan
* Kriger (2018) - Finn
* Rig 45 (2018)
* Efterforskningen (2020)

## Referències

* ↑ Barrett, Frank «Making a Killing in Copenhagen: How a TV crime series turned the Danish capital cool». Daily Mail.
* ↑ Grube, Lisbeth. «Søren Malling: Sådan kæmper jeg for mit ægteskab» (en danès), 23-05-2013. [Consulta: 25 novembre 2020].
# Demetrio Beriain Azqueta

Demetrio Beriain Azqueta (Navarra, 1911 - Baiona, 27 d'abril del 1981) va ser un dels anarquistes més notables del Prat de Llobregat. De petit, quan tenia 6 anys va quedar orfe de pare i mare i va traslladar-se a el Prat de Llobregat, on va treballar a la Paperera, des d'on va començar a relacionar-se amb les idees anarquistes i revolucionàries del moment. Més endavant va ser president del Sindicat d'Oficis Diversos de la Confederació Nacional del Treball (CNT) i al començament de la Guerra Civil Espanyola va presidir el Comitè local de milícies antifeixistes formant part del consell que va substituir l'Ajuntament del Prat i participant en les col·lectivitzacions i en altres activitats anarquistes a Barcelona. L'any 1939 va travessar la frontera, on va ser detingut i traslladat als camps de concentració francesos. Posteriorment es va traslladar amb la seva família a Baiona.

## Bibliografia

* Prat de Llobregat, ayer: un pueblo sin estado. El Prat de Llobregat: Ajuntament del Prat, 1981. Història.

## Enllaços externs

* http://lletresdelprat.blogspot.pt/2010/01/demetrio-beriain-azqueta-biografia-va.html
# Tercera identitat

Tercera identitat (títol original: A Different Loyalty) és una pel·lícula estatunidenco-canadenco-britànica dirigida per Marek Kanievska, estrenada l'any 2004. Ha estat doblada al català.

## Argument

Leo Cauffield, periodista de guerra, ex-espia anglès i espòs de Sally Tyler, una americana, desapareix un dia sense explicacions. La seva dona Sally efectua totes les investigacions possible per trobar-ho i descobreix que el seu marit és un agent doble que treballa per al KGB.
Aquest film s'inspira de la història d'Eleanor Brewer que es va casar l'any 1959 amb Kim Philby, un agent doble, fins i tot triple, que es va infiltrar als serveis secrets britànics a compte del KGB.

## Repartiment

* Sharon Stone: Sally Tyler / Cauffield
* Rupert Everett: Leo Cauffield
* Jim Piddock: George Quennell
* Joss Ackland: Randolph Cauffield
* Julian Wadham: Andrew Darcy
* Emily VanCamp: Jen Tyler

## Al voltant de la pel·lícula

* El film ha estat rodat a Anglaterra, Malta, al Canadà i a Rússia
* Crítica: "Mitjanament entretinguda, amb una narració una miqueta atropellada i pobrament filmada, la pel·lícula desaprofita una apassionant història real."

## Referències

* ↑ «ésAdir > Filmoteca: pel·lícules >Tercera identitat». [Consulta: 15 desembre 2018].
* ↑ «A Different Loyalty» (en anglès). The New York Times.
* ↑ Ocaña, Javier «A Different Loyalty». El País.
# Tercera legislatura de les Illes Balears

La Tercera legistatura de les Illes Balears fou la tercera legislatura autonòmica de les Illes Balears i va abastar el període de 4 anys entre 1991 i 1995. La sessió constitutiva se celebrà el 19 de juny de 1991, en què Cristòfol Soler Cladera del Partit Popular fou elegit President del Parlament. El dia 28 de juny, Gabriel Cañellas Fons del Partit Popular fou reelegit President del Govern amb 31 vots a favor, 26 en contra i 2 abstencions.

## Eleccions

Sis formacions polítiques obtingueren representació al Parlament de les Illes Balears en la Tercera Legislatura.
| Candidatures | Vots | % Vot | Escons |
| Partit Popular-Unió Mallorquina (PP-UM) | 160.512 | 47,32 | 31 |
| Partit Socialista de les Illes Balears (PSIB-PSOE) | 102.060 | 30,09 | 21 |
| Partit Socialista de Mallorca(PSM-NM) | 23.914 | 7,05 | 3 |
| Entesa de l'Esquerra de Menorca (EEM) | 4.654 | 1,37 | 2 |
| Unió Independent de Mallorca (UIM) | 8.429 | 2,49 | 1 |
| Federació d'Independents d'Eivissa i Formentera (FIEF) | 2.468 | 0,73 | 1 |

## Govern

En aquesta legislatura el Govern de les Illes Balears va ser un govern de la coalició del Partit Popular i Unió Mallorquina. El govern va estar encapçalat per Gabriel Cañellas com a President del Govern, acompanyat d'un equip de govern d'entre 10 i 11 conselleries.

## Referències

* ↑ «Diari de Sessions del Ple del Parlament de les Illes Balears - Sessió d'Investidura del Candidat a President de la Comunitat Autònoma de les Illes Balears». Arxivat de l'original el 2015-07-10. [Consulta: 9 juliol 2015].
* ↑ Coalició només a la circumscripció de Mallorca.
* ↑ Incloent l'ENE
* ↑ Coalició entre el Partit Socialista de Menorca i la federació menorquina d'Esquerra Unida.

## Enllaços externs

* Resultats de les eleccions al Parlament de les Illes Balears (1983 - 2011) Arxivat 2015-07-09 a Wayback Machine.
# Desastre de la latrina d'Erfurt

El desastre de la latrina d'Erfurt va ser un esdeveniment que va ocórrer a Erfurt, al Ducat de Turíngia al 1184. Un cert nombre de nobles del Sacre Imperi Romanogermànic estava reunit en una habitació de l'Església de Sant Pere, quan el seu pes va fer que el terra col·lapsés a la latrina de sota del celler, fet que va provocar que dotzenes de nobles s'ofeguessin en excrement líquid. Pel cap baix, 60 persones van morir en l'accident.

## Context

Un conflicte entre Lluís III, Landgravi de Turíngia i l'Arquebisbe Conrad de Wittelsbach que durava des de la derrota d'Enric el Lleó s'havia intensificat fins al punt que el rei Enric VI va ser forçat a intervenir-hi quan viatjava per la regió durant una campanya militar contra Polònia. Enric va decidir cridar una dieta a Erfurt. Hi va romandre per fer de mitjancer entre tots dos i va convidar un cert nombre d'altres personalitats a les negociacions.
Nobles de tot el Sacre Imperi Romanogermànic van ser convidats a la reunió, i molts van arribar-hi el 25 de juliol. Tan bon punt va començar l'assemblea, el terra de fusta del presbiteri de Santa Maria, on seien els nobles, es va trencar per la pressió exercida pel seu pes, i els assistents a la reunió van caure a través del primer pis fins a la latrina que hi havia al celler. Aproximadament 60 persones van morir. Es diu que el rei Enric va sobreviure perquè seia en una cambra amb el terra de pedra.

## Textos original

* Cronica Reinhardsbrunnensis, MGH. XXX de SS/1, p. 541-542. (En llatí)
* Cronica S. Petri Erfordensis moderna, MGH. XXX de SS/1, p. 374. (En llatí original)
* Chronik von St. Peter zu Erfurt (En traducció alemanya)

## Referències

* ↑ «Curio #1: The Erfurter Latrinensturz – The Fortweekly». [Consulta: 3 setembre 2019].
* ↑ Rundfunk, Bayerischer. (en alemany), 2011-07-26.
* ↑ «RI IV,2,4 n. 2778, Friedrich I., 1184 Juli 25–26, Erfurt : Regesta Imperii». www.regesta-imperii.de. [Consulta: 3 setembre 2019].
* ↑ Gabriel, Gottfried Historische Zeitschrift, 297, 1, 05-01-2013, p. 1–26. DOI: 10.1524/hzhz.2013.0305. ISSN: 2196-680X.
# Desastre de Yongjia

El Desastre de Yongjia (xinès: 永嘉之祸) foren uns esdeveniments que ocorregueren el 311 aC, quan l'exèrcit de Wu Hu va capturar Luoyang, la capital de Jin.

## Antecedents

El clan Sima va ser inicialment un clan subordinat de la dinastia Wei, però la influència i el poder del clan va créixer enormement després de l'incident a les tombes Gaoping del 249. En 265, Sima Yan va forçar a l'emperador Cao Huan de Wei a abdicar el tron en favor seu, acabant amb la dinastia Wei i començant la de Jin (com Emperador Wu). Ell va anomenar la seva dinastia en referència a l'estat de Jin del període de Primaveres i Tardors que una vegada va governar en el comtat Wen a Henei (en l'actualitat Comtat Wen (Henan)) on estava la residència del clan Sima. En el 280, els Jin va conquerir Wu Oriental i van unificar la Xina, però els conflictes interns, la corrupció, i l'agitació política ràpidament van debilitar la dinastia, i la unificació va durar només deu anys.
Després de l'arribada del segon emperador de Jin, l'emperador Hui, diversos prínceps imperials van tractar de prendre el poder en la devastadora Guerra dels Vuit Prínceps. Va seguir l'aixecament Wu Hu, durant el qual un gran nombre de refugiats que van fugir cap al sud, mentre que el nord va ser ocupat per diverses tribus nòmades.

## La massacre

El 311 l'exèrcit de Wu Hu va capturar Luoyang, la capital de Jin. Després de la seva victòria, les forces de Wu Hu cometeren una massacre en entrar a la ciutat, matant el príncep hereu de Jin, una sèrie de ministres, i més de 30.000 civils.

## Conseqüències

El desastre de Yongjia va conduir a la caiguda de la majoria governants Han que governaven i unificaren la dinastia Jin, acabant amb la dinastia Jin Occidental en el 316, quan foren expulsats del nord del nord de la Xina i la cort Jin fou evacuada a la regió al sud del riu Huai, establint la Dinastia Jin Oriental i el període dels Setze Regnes.
Un intent de recuperar la plana central de la Xina dirigit pel general Zhu Xin (祖逖） va tenir èxit inicialment recuperant les actuals províncies de Henan i Shan-tung (Shandong), però va acabar amb la mort de Zu en el 321 EC.

## Referències

* ↑ Di Cosmo, Nicola. Military Culture in Imperial China (en anglès). Harvard University Press, 2009, p. 112. ISBN 0674031091.
* ↑ Bo, Li; Yin, Zheng. 5000 years of Chinese history (en anglès). Inner Mongolian People's publishing corp, 2001, p. 391. ISBN 7-204-04420-7.

## Bibliografia

* Llibre de Jin
# Districte d'Inharrime

El districte d'Inharrime és un districte de Moçambic, situat a la província d'Inhambane. Té una superfície 2.149 kilòmetres quadrats. En 2007 comptava amb una població de 97.471 habitants. Limita al nord amb els districtes de Jangamo, Homoíne i Panda, a l'est amb l'oceà Índic i al sud i oest amb el districte de Zavala.

## Divisió administrativa

El districte està dividit en dos postos administrativos (Mocumbi i Inharrime), compostos per les següents localitats:
* Posto Administrativo d'Inharrime:
** Vila de Inharrime
** Chacane
** Dongane
* Posto Administrativo de Mocumbi:
** Malamba
** Nhepadiane

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Districte d'Inhassunge

El districte d'Inhassunge és un districte de Moçambic, situat a la província de Zambézia. Té una superfície de 745 kilòmetres quadrats. En 2007 comptava amb una població de 91.196 habitants. Limita al nord amb el municipi de Quelimane i amb el districte de Nicoadala, a l'oest amb el districte de Mopeia, al sud amb el districte de Chinde i a l'est amb l'oceà Índic.

## Divisió administrativa

El districte està dividit en dos postos administrativos (Gonhane i Mucupia), compostos per les següents localitats:
* Posto Administrativo de Gonhane:
** Gonhane
* Posto Administrativo de Mucupia:
** Chirimane
** Ilova
** Mucupia

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Tenrecs

Els tenrecs (Tenrecidae) formen una família de mamífers originària de Madagascar i parts d'Àfrica. Són molt diversos i poden assemblar-se als eriçons, musaranyes, opòssums, ratolins i fins i tot llúdries, com a resultat d'una evolució paral·lela. Poden ocupar diversos tipus d'ambients i dur un estil de vida aquàtic, arbori, terrestre o subterrani. Algunes d'aquestes espècies es troben als boscs caducifolis secs de Madagascar, com ara el tenrec espinós gros.

## Referències

* ↑ Savage, RJG; Long, MR. Mammal Evolution: an illustrated guide. Nova York: Facts on File, 1986, p. 53. ISBN 0-8160-1194-X.
Espècies vivents d'afrosorícides :
Regne Animalia · Embrancament Chordata · Classe Mammalia · Infraclasse Eutheria · Superordre Afrotheria :
Subordre Tenrecomorpha (tenrecs) :
Subordre Chrysochloridea (talps daurats) :
Categoria :
# Dromó (filòsof)

Dromó (en llatí Dromon, en grec antic Δρομῶν) fou un esclau del filòsof peripatètic Estrató de Làmpsac, que el va manumetre per la seva pròpia voluntat. Diògenes Laerci en parla i diu que va ser també un filòsof peripatètic. Fabricius l'inclou a la Bibliotheca Graeca.

## Referències

* ↑ 2.Dromon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1075
Viccionari
# Dromus dromas

Dromus dromas és una espècie de mol·lusc bivalve de la família Unionidae. Es troba als Estats Units: Kentucky, Tennessee i Virgínia. Viu a l'aigua dolça.

## Subespècies

* Dromus dromas caperatus (Lea)
* Dromus dromas dromas (Lea, 1834)

## Referències

* 1 2 IUCN (anglès)
* ↑ U.S. Fish and Wildlife Service (anglès)
* ↑ Catalogue of Life (anglès)

## Bibliografia

* Baillie, J. i Groombridge, B., 1996. 1996 IUCN Red List of Threatened Animals. International Union for Conservation of Nature, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. IUCN, Gland, Suïssa.
* IUCN, 1990. Llista Vermella d'Animals Amenaçats de la UICN 1990. IUCN, Gland, Suïssa i Cambridge, la Gran Bretanya.

## Enllaços externs

* BioLib (anglès)
# Teoria del valor treball

La teoria del valor-treball (TVL) és una teoria econòmica que considera que el valor d'un bé o servei depén de la quantitat de treball que porta incorporat.

## La teoria del valor-treball en l'economia política clàssica

Adam Smith entenia que el treball era la qualitat de mesura exacta per a quantificar el valor. Segons ell, el valor era la quantitat de treball que un individu podia rebre a canvi de la seva mercaderia. El treball seria el patró definitiu i invariable del valor. Tanmateix, Adam Smith no aconsegueix explicar correctament segons la teoria del valor treball els conceptes de benefici i renda i el va portar a desenvolupar una segona teoria: la Teoria dels costos de producció. Posteriorment David Ricardo desenvolupà una teoria del valor-treball incorporada en la seva obra Principis d'economia política i tributació (1817) on desacredita al treball com el valor invariable.
Thomas Hodgskin, un socialista ricardià, considerava que la teoria ricardiana del valor-treball tindria lloc en una economia estricta de lliure mercat que hagués provocat la desaparició del capitalisme

## La teoria del valor-treball a Marx

La teoria del valor-treball de Karl Marx és diferent de les teories del valor treball dels altres economistes. La seva definició es troba a El Capital, i forma, segons Marx, part de la base fonamental per entendre el modus de producció capitalista. La diferència de la teoria del valor de Marx, que va emprar el terme llei del valor, és que és històrica i social. només s'aplica a les economies mercantils -l'economia capitalista és un tipus d'economia mercantil i per tant, s'hi aplica. El treball no és 'valor' per natura, és el que produeix valor exclusivament per l'organització social on es fa servir.

## Referències

* ↑ Whitaker, Albert C. «Chapter I: General Outlines of the History of the Labor Theory of Value.». A: History and Criticism of the Labor Theory of Value in English Political Economy (en anglès). Faculty of Political Science, Columbia University, 1904.
* ↑ Peter C. Dooley, The Labour Theory of Value. New York: Routledge, 2005.

## Vegeu també

* Treball productiu i improductiu

## Enllaços externs

* És possible demostrar la Teoría Laboral del Valor? Arxivat 2009-04-27 a Wayback Machine.
# Theta Alpha Kappa

Theta Alpha Kappa (ΘΑK) o The National Honor Society for Religious Studies and Theology (La Societat d'Honor Nacional d'Estudis i Religiosos i Teologia) és la societat d'honor nacional per a estudis religiosos i teologia. Va ser fundada el 1976 al Manhattan College de Riverdale (Bronx), a Nova York per reconèixer els èxits acadèmics dels estudiants de religió i teologia.
També coneguda amb el nom de TAK, Theta Alpha Kappa té més de dues-centes branques nacionals en institucions educatives de quatre anys que van des de petits col·legis afiliats religiosament a grans institucions d'investigació pública. És l'única societat d'honor nacional dedicada a reconèixer l'excel·lència acadèmica en estudiants de batxillerat i postgrau i en acadèmics en els camps d'estudis religiosos i teologia.
Theta Alpha Kappa patrocina beques per a estudiants i per a investigacions, incloent un premi per assolir el postgrau i una beca d'investigació de postgrau. Theta Alpha Kappa publica el Journal of Theta Alpha Kappa, que ofereix un premi anual i la publicació de treballs d'estudiants destacats.
Theta Alpha Kappa és una societat afiliada a l'American Academy of Religion (Acadèmia Americana de Religió), membre de l'Association of College Honor Societies (Associació de Societats d'Honor Universitàries), i membre del Council of Societies for the Study of Religion (Consell de Societats per a l'Estudi de la Religió).

## Referències

* 1 2 3 Theta Alpha Kappa (anglès)

## Enllaços externs

* Official Site
* Association of College Honor Societies: Theta Alpha Kappa
* Theta Alpha Kappa chapter list at ACHS
# Thaumatococcus daniellii

Thaumatococcus daniellii, també anomenada Katemfe, és una espècie tropical de plantes amb flors coneguda principalment per ser la font natural de l'edulcorant taumatina.
És una planta herbàcia grossa, de fins a 4 metres d'alt, amb rizoma Les fulles són grosses i papiràcies de fins a 46 cm de llarg. Les flors són porpres i els fruits són tous, amb arils, amb poques i petites llavors negres. És nativa dels boscos plujosos de Ghana i els països dels voltants. També s'ha introduït a Austràlia. .
Un gen de Thaumatococcus daniellii s'ha inserit en plantes de cogombre per tal d'incrementar la percepció de la dolçor a la Universitat de Varsòvia.

## Referències

* ↑ «Summary Notification». [Consulta: 27 desembre 2017].

## Enllaços externs

* Aluka Species Profile Arxivat 2013-08-01 at Archive.is
* PIER Species Profile
* GRIN Species Profile Arxivat 2015-09-24 a Wayback Machine.
# Dudley (Pennsilvània)

Dudley és una població dels Estats Units a l'estat de Pennsilvània. Segons el cens del 2000 tenia 192 habitants.

## Demografia

Segons el cens del 2000, Dudley tenia 192 habitants, 79 habitatges, i 54 famílies. La densitat de població era de 195,1 habitants per quilòmetre quadrat.
Dels 79 habitatges en un 29,1% hi vivien nens de menys de 18 anys, en un 60,8% hi vivien parelles casades, en un 6,3% dones solteres, i en un 30,4% no eren unitats familiars. En el 25,3% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,9% tenia menys de 18 anys, un 6,8% entre 18 i 24, un 28,6% entre 25 i 44, un 28,6% de 45 a 60 i un 14,1% 65 anys o més.
L'edat mediana era de 40 anys. Per cada 100 dones de 18 o més anys hi havia 92,3 homes.
La renda mediana per habitatge era de 33.393 $ i la renda mediana per família de 40.000 $. Els homes tenien una renda mediana de 28.929 $ mentre que les dones 25.313 $. La renda per capita de la població era de 14.984 $. Cap de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dudley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Dudley». American Fact Finder. Oficina del Cens dels Estats Units, 12-01-2010.
# Districte Federal de Sibèria

El Districte Federal de Sibèria (en rus Сибирский федеральный округ, Sibirski federalni ókrug) és un dels nou districtes federals de Rússia.
S'estén per la part central i occidental de Sibèria, ja que la part oriental conforma el Districte Federal de l'Extrem Orient. Ocupa una superfície de 5.114.800 km² i, segons el cens del 2002, hi residien 20.062.938 habitants. La seu administrativa és a la ciutat de Novossibirsk.
Es va establir el 18 de maig del 2000. El Delegat Presidencial del districte federal és Nikolai Rogojkin.

## Subjectes federals

El Districte Federal de Sibèria comprèn 12 subjectes federals:
* República de l'Altai
* Krai de l'Altai
* República de Buriàtia
* Territori del Transbaikal
* Óblast d'Irkutsk
* Óblast de Kémerovo
* Krai de Krasnoiarsk
* Óblast de Novossibirsk
* Óblast d'Omsk
* Óblast de Tomsk
* República de Tuvà
* República de Khakàssia
# The Monkees

The Monkees va ser una banda de música pop, originària de la ciutat de Los Angeles, Estats Units.
El grup va ser creat originalment per a una sèrie còmica de televisió del mateix nom per a la cadena NBC. Van ser seleccionats entre més de cinc-cents joves (entre els rebutjats estaven músics que després van ser famosos com Stephen Stills i Danny Hutton, ja que els productors estaven més interessats a crear un concepte comercial que tindre músics amb talent) que van anar a les audicions per a un espectacle de televisió i discs produïts per Don Kirshner.
L'espectacle comptava amb un sentit de l'humor irreverent, molt similar o més bé copiat de A Hard Day's Night, la primera pel·lícula protagonitzada per The Beatles.

## Membres

* Davy Jones (veu i percussió)
* Michael Nesmith (veu i guitarra)
* Peter Tork (teclat, baix i veu)
* Micky Dolenz (veu i bateria)
# Dora Doll

Dorothea Hermina Feinberg (1922- 2015), coneguda com a Dora Doll va ser una actriu francesa.
Va contreure matrimoni amb Raymond Pellegrin des de 1949 al 1955, i després amb François Deguelt. Va ser mare de DAnielle. Compta amb una extensa filmografia. Va ser condecorada amb l'Ordre Nacional del Mèrit.

## Filmografia

* 1958, The Young Lions
* 1964, Any Number Can Win
* 1964, Une souris chez les hommes
* 1983, Julien Fontanes, magistrat
* 1987, Les keufs
* 1988, Once More
* 2000, Tide of Life
* 2000, Most Promising Young Actress
* 2006, Hey Good Looking

## Referències

* ↑ imdb. «Daura Doll». [Consulta: 11 novembre 2015].
* ↑ claudejade. «Daura Doll gestorben» (en alemany). [Consulta: 11 novembre 2015].
* ↑ Daura Doll
* ↑ «Décret du 14 novembre 2000 portant promotion et nomination francès». Arxivat de l'original el 17 de novembre 2015. [Consulta: 29 novembre 2015].